# Pakeitimai v3.0.2.0

**Įgyvendintas euro įvedimas**

**Kiti pakeitimai, pataisymai**

Inventorinėje knygoje korektiškai atvaizduojami inventoriniai numeriai, kuriuose yra nurodyti lietuviški diakritiniai ženklai.

Bendrosios apskaitos knygoje *Dokumentų gavimas* – išvedama sąskaitos (akto) data analogiška datai, nurodytai sąskaitos redagavimo lange.

Bendrosios apskaitos knygose *Dokumentų gavimas* ir *Dokumentų nurašymas* paskirstyme pagal turinį grožinę literatūrą priskiria prie Grožinės literatūros (82-89) skyriaus, o ne prie (8).

Bendrosios apskaitos knygoje *Dokumentų nurašymas* nurašyti dokumentai korektiškai priskiriami prie tų nurašymo priežasčių, pagal kurias jie buvo nurašyti.

Dokumentų ir vadovėlių egzempliorių kainų MOBIS programoje neįtakoja darbo vietoje numatyti operacinės sistemose regioniniai nustatymai. Egzempliorių languose kainos atvaizduojamos korektiškai, kaip jas nurodo bibliotekos darbuotojas.

Vadovėlių egzempliorių nurašymo lange, atlikus nurašymo veiksmą, po patvirtinimo – nurašymo langas užsidaro automatiškai. Tokiu būdu „patvirtinama“, kad nurašymo veiksmas tikrai įvyko.

Dokumento išdavimo metu leidžiama naudoti inventorinius numerius, kuriuose yra panaudoti lietuviški diakritiniai ženklai bei didžiosios raides.

Skaitytojo bilieto numeris praplėstas iki 32 simbolių. Tai leis bibliotekų darbuotojoms išduoti moksleiviams knygas panaudojant Lietuvos moksleivio pažymėjimą, kaip skaitytojo pažymėjimą.

# Pakeitimai v3.4.4.0

Automatinis kainų konvertavimas rekataloguojamiems dokumentams, pirktiems už litus.

Inventorinėje knygoje išvedamas naujas laukas UDK.

Leidžiama sukurti tik vieną egzempliorių su unikaliu inventoriniu numeriu, nepriklausomai nuo to, kokiam inventorinimo tipui egzempliorius priklauso.

Nurašymo aktuose dokumentų sąrašas rūšiuojamas pagal antraštes.

Į žinių bazę įkeltas koduotas laukas „130 Mikroformos“, kas leidžia iš kitų katalogų kopijuoti mikroformų aprašus.

Korektiškas nurašytų vadovėlių kainų skaičiavimas Bendrosios apskaitos Judėjime.

Dokumentų nurašymo aktuose egzempliorių kainos išvedamos su keturiais skaičiais po kablelio.

# Pakeitimai v4.0.0

**MOBIS pritaikytas darbui MOBIS debesyje**

**Automatinis el. laiškų siuntimas skolininkams**

**Kiti pakeitimai, pataisymai**

Skaitytojui panaikinus užsakymą per elektroninį katalogą, darbuotojui bus parodytas informacinis pranešimas apie užsakymo panaikinimą, analogiškai kaip parodomas naujai pateiktas užsakymas.

Languose „Užsakymai“ ir „Visos išduotys“ stulpelyje „Užs. data“ yra atvaizduojamas užsakymo laikas.

Sutvarkytas duomenų rūšiavimas paspaudus ant be kurio stulpelio pavadinimo. Rūšiavimas pagal užsakymo datą ir laiką leis darbuotojui greitai pamatyti aktualius užsakymus.

Naudojant brūkšninių kodų skaitytuvą, vyksta korektiškas duomenų nuskaitymas kompiuteryje esant nustatytai lietuvių kalbai.

Nurašymo aktuose korektiškai atvaizduojamas egzempliorių likutis.

# Pakeitimai v4.1.0

Sukurtas elektroninis katalogas mokiniams ir mokytojams. Plačiau apie elektroninį katalogą skaitykite puslapyje <https://www.imobis.lt/mobis-info/elektroninis-katalogas>.

Vadovėlių aprašų kopijavimas iš Nacionalinės bibliografijos duomenų banko per z39.50.

Aktualizuotas z39.50 serverių, iš kurių galima kopijuoti įrašus, sąrašas.

Vadovėlių išdavimas panaudojant brūkšninių kodų skaitytuvus. Plačiau <https://www.imobis.lt/mobis-info/dokumentacija>.

Automatinis MOBIS programos atsinaujinimas.

Įrašo identifikatoriaus išsaugojimas 020 lauke kopijuojant įrašą per z39.50 iš kitų katalogų.

Vadovėlių išdavimo lapelių spausdinimas.

Bibliografinių įrašų paieška pagal požymį „Turi elektroninių dokumentų“.

Bibliografinių įrašų, turinčių prikabintas bylas („prisegtukai“), išskyrimas paieškos rezultatų lange.

Ištaisyta klaida, kai po BĮ kopijavimo iš SK ir NBDB susidubliuoja 6xx laukai ISBD apraše.

# Pakeitimai v4.1.1

Galimybė parsisiųsti nuotolinio prisijungimo programėlę Teamviewer tiesiogiai iš MOBIS.

Galimybė kurti vadovėlių bibliografinius aprašus, naudojant spec. langus.

Patogesnė dokumentų paieška pagal ISBN/ISSN.

Realizuotas ISBN tikrinimas atitikimui ISBN-13 formatui.

Išsamesnė bendroji informacija egzempliorių lange.

Elektroniniame kataloge pataisytas laisvų egzempliorių skaičiavimas. Anksčiau prie laisvų egzempliorių buvo priskaičiuojami ir nurašyti egzemplioriai.

Išspręsta problema, susijusi su skaitytojų perregistravimu. Skaitytojas perregistruojamas tik uždėjus žymą prie „Perregistruoti“.

Vadovėlių išdavimo lange šalia skaitytojo pavardės papildomai atvaizduojamas bilieto numeris.

# Pakeitimai v4.1.3

Sukurta galimybė vadovėlių bibliografinius įrašus papildyti 119 ir 129 laukais.

Žinių bazė praplėsta lauku 334.

Atnaujinta autoritetinių įrašų bazė.

Sukurta galimybė automatiniu būdu panaudoti mokyklą baigusių mokinių atsilaisvinusius bilietų numerius naujai atėjusiems mokiniams.

Kiti pakeitimai, pataisymai:

* Skaitytojo duomenų redagavimo lange laukelis „Lytis“ tapo neprivalomas.
* Po skaitytojų duomenų pakeitimo informacija lauke „Perregistravimo data“ nesikeičia.
* Bendrosios apskaitos numeris ir data į lauką „Bendroji apskaita“ įsikelia iš karto po sąskaitos sutvarkymo veiksmo.

# Pakeitimai v4.1.4

Sukurta galimybė į knygų įšduočių statistiką įtraukti pratęsimus

Sukurta galimybė spausdinti rezervavimo lapelius

Dokumentų išduočių langas ir ataskaita praplėsta lauku I*nventorinis numeris*